На основу члана 56. став 1. тачка 12. Статута Града Ниша („Службени лист Града Ниша“, бр. 88/2008, 143/2016 и 18/2019) и члана 120. став 1. и 121. став 1, 4. и 5. Пословника Скупштине Града Ниша („Службени лист Града Ниша“, бр. 53/2023 – пречишћен текст)

Градско веће Града Ниша на седници одржаној 09.10.2024. године, подноси

**АМАНДМАН II**

на Предлог одлуке о изменама Одлуке о буџету Града Ниша за 2024. годину

I У Предлогу одлуке о изменама Одлуке о буџету Града Ниша за 2024. годину, утврђеног Решењем Градског већа Града Ниша, број 918-1/2024-03 од 03.10.2024. године, у члану:

- 5. Предлога одлуке којим се мења члан 7. у табели План расхода по програмима за период 01.01.-31.12.2024. године код програма 6 – Заштита животне средине износ од 128.270.811 мења се и гласи:

„148.270.811“.

Код програма 15 – Опште услуге локалне самоуправе износ од 4.258.520.185 мења се и гласи:

„4.238.520.185“.

II Овај амандман постаје саставни део Предлога одлуке о изменама Одлуке о буџету Града Ниша за 2024. годину.

**О б р а з л о ж е њ е**

Градско веће Града Ниша, на седници одржаној 03.10.2024. године, утврдило је Предлог одлуке о изменама Одлуке о буџету Града Ниша за 2024. годину.

Разлог за подношење амандмана је настанак техничке грешке у структури укупних расхода, која не доводи до суштинске промене исказаних укупних расхода и издатака.

На основу наведеног, Градско веће Града Ниша подноси Амандман на Предлог одлуке о изменама Одлуке о буџету Града Ниша за 2024. годину.

У складу са чланом 121. став 5. Пословника Скупштине Града Ниша, овај амандман постаје саставни део Предлога одлуке о изменама Одлуке о буџету Града Ниша за 2024 .годину.

Број: 945-2/2024-03

У Нишу, 09.10.2024.године

**ГРАДСКО ВЕЋЕ ГРАДА НИША**

**ПРЕДСЕДНИК**

**Драгослав Павловић**